संगीत के ज़रिए महासुई लोक संस्कृति को बचाने में चिराग का योगदान अतुलनीय है। चिराग एक ऐसे लोक गायक हैं जो अपनी हर एलबम में पारंपरिक क्षेत्रीय लोक संगीत और विलुप्त होती लोक रचनाओं को तरजीह देते हैं। चिराग के गायन ने युवाओं को अपनी विलुप्त होती विरासत से मिलाने का काम बखूबी किया है। मैने यह अनुभव किया है कि जब से चिराग ने गीत गाना शुरू किया युवाओं का पारंपरिक गीतों से लगाव बढ़ा है। वरना आजकल पंजाब की तर्ज पर इस क्षेत्र में भी हर दूसरा व्यक्ति खुद को गायक समझता है और ऑटो-टयूनर और तकनीक की मदद से संगीत के नाम पर इलेक्ट्रॉनिक म्यूजिक की चिल पौं से शोर शराबा फैला रहा है।